Зыхуей хуозэ
Дзэлыкъуэ районым хыхьэ Светловодскэ, Шордакъ, Октябрьскэ жылагъуэхэм гъуэгу лэжьыгъэшхуэхэр къыщрахьэлIащ. Абыхэм куэдкIэ къыкIэрыхуакъым Белокаменскэ — Дзэлыкъуэкъуажэ Iыхьэри.
Ухуэныгъэ лэжьыгъэхэр зыхуей хуэзэу, къыхуагъэува пIалъэми фIэмыкIыу зэфIигъэкIащ «Главдорстрой» ООО компанием. Абы и унафэщI Арамян Рамзик щыгъуазэ дызэрищIамкIэ, гъуэгухэр зыхуей хуэгъэзэным пэрытащ сыт хуэдэ Iуэхугъуэри къызыхуэтыншэу къызэрырахьэлIэ иджырей техникэфIхэр: автогрейдеру 2, эксковатору 2, зэраубэ машинэу 4, асфальтыр зэрытракIутэ техникэ хьэлъэхэри яIащ. Абыхэм я фIыгъэкIэ лэжьыгъэр зы махуи зэпыуакъым.
Гъуэгу лэжьыгъэхэм адэкIи къыпащэнущ.
ШЭРЭДЖ Дисэ.
